**Βουλευτικές εκλογές** διεξήχθησαν στο Μαυροβούνιο στις 16 Οκτωβρίου 2016.

Πλαίσιο
-------

Κατά το προηγούμενο έτος σημειώθηκαν διαδηλώσεις εναντίον του απερχόμενου πρωθυπουργού, Μίλο Τζουκάνοβιτς αναφορικά με ζητήματα που αφορούσαν κυρίως τη συμμετοχή στο ΝΑΤΟ.

Εκλογικό σύστημα
----------------

Οι 81 έδρες του Κοινοβουλίου του Μαυροβουνίου εκλέγονται σε εθνικό επίπεδο σε μία ενιαία εκλογική περιφέρεια από κλειστή λίστα με αναλογική εκπροσώπηση. Οι έδρες κατανέμονται χρησιμοποιώντας τη μέθοδο Ντ' Οντ με 3% εκλογικό όριο για είσοδο στη βουλή. Ωστόσο, οι μειονοτικές ομάδες που αντιπροσωπεύουν τουλάχιστον το 15% του πληθυσμού σε μια περιφέρεια, εξαιρούνται με τρόπο που μειώνει το εκλογικό όριο σε 0,7% αν η λίστα δεν καταφέρει να περάσει το όριο του 3%. Για την εθνότητα των Κροατών αν δεν υπάρχει κατάλογος που αντιπροσωπεύει τον πληθυσμό ο οποίος να περνά το όριο του 0,7%, η λίστα με τις περισσότερες ψήφους θα κερδίσει μία έδρα  αν συγκεντρώσει πάνω από το 0,35% των ψήφων.

Εκστρατεία
----------

Στις 31 Αυγούστου 2016, το Δημοκρατικό Σερβικό Κόμμα (DSS) αποφάσισε να υπογράψει συμφωνία με το συνασπισμό Δημοκρατικό Μέτωπο, όπως έπραξαν το Γιουγκοσλαβικό Κομμουνιστικό Κόμμα (JKP) και το ακροδεξιό Δημοκρατικό Κόμμα Ενότητας (DSJ).

Το Σοσιαλιστικό Λαϊκό Κόμμα (SNP), η Ενωμένη Δράση για τη Μεταρρύθμιση (URA) και το DEMOS συμφώνησαν να σχηματίσουν μια προεκλογική συμμαχία με το όνομα Συνασπισμός Κλειδί, με επικεφαλής τον Μίοντραγκ Λέκιτς.

Στις 8 Σεπτεμβρίου του 2016 το κυβερνών Δημοκρατικό Κόμμα των Σοσιαλιστών (DPS) αποφάσισε να κατέλθει ανεξάρτητα, με δύο αντιπροσώπους του Φιλελεύθερου Κόμματος" (LP)  στην εκλογική λίστα.

Διενέργεια
----------

Μια ομάδα από 20 πολίτες της Σερβίας και του Μαυροβουνίου συνελήφθησαν την ημέρα των εκλογών. Δεκατέσσερα άτομα παρέμεναν υπό κράτηση (την 12η Νοεμβρίου 2016), συμπεριλαμβανομένου του πρώην επικεφαλής της σερβικής χωροφυλακής, Μπράτισλαβ Ντίκιτς και μερικών που πολέμησαν για την φιλορωσική πλευρά στον Πόλεμο στο Ντόνμπας. Ο εισαγγελέας του Μαυροβουνίου Μιλίβογιε Κάτνιτς  δήλωσε ότι δεν υπάρχουν αποδείξεις για συμμετοχή του ρωσικού κράτους, αλλά ότι δύο ρώσοι εθνικιστές είχαν οργανώσει τη συνωμοσία. Οι ρώσοι πολίτες στη Σερβία, που παρακολουθούσαν τον πρωθυπουργό Τζουκάνοβιτς, τέθηκαν υπό την εποπτεία της Ειδικής Υπηρεσίας Δίωξης η οποία τους εμπόδισε να υλοποιήσουν το σχέδιο. Οι σερβικές αρχές βρήκαν 125,000 € σε μετρητά και στολές, και απέλασαν έναν άγνωστο αριθμό ρώσων πολιτών. Την ίδια στιγμή, ο Σέρβος πρωθυπουργός, Αλεξάνταρ Βούτσιτς είπε ότι υπήρξε αυξημένη δραστηριότητα σε σειρά από διαφορετικές υπηρεσίες πληροφοριών, "από την Ανατολή και τη Δύση", εναντίον των συμφερόντων της Σερβίας, και ότι τα μέλη των οργανώσεων εκείνων είχαν συλληφθεί. Ο Μαυροβούνιος εισαγγελέας ανέφερε ότι η πρόθεσή των συλληφθέντων ήταν να εισέλθουν στο Μαυροβούνιο 500 άτομα το βράδυ των εκλογών για να "προκαλέσουν βία", και να προσλάβουν ελεύθερους σκοπευτές με εντολή να δολοφονήσουν τον πρωθυπουργό Τζουκάνοβιτς – για να αποτρέψουν την είσοδο του Μαυροβούνιου στο ΝΑΤΟ και να εμποδίσουν τη Ρωσία από το να χάσει ένα σύμμαχο στα Βαλκάνια. Σύμφωνα με ισχυρισμούς της μαυροβουνιακής αντιπολίτευσης η συνωμοσία δημιουργήθηκε για να επηρεάσουν το αποτέλεσμα των εκλογών. Όλα τα κόμματα της αντιπολίτευσης ισχυρίστηκαν ότι η απόπειρα πραξικοπήματος ήταν στημένη από την Κυβέρνηση του Μαυροβουνίου και το DPS ως διαφημιστικό κόλπο για να βελτιώσουν τα εκλογικά αποτελέσματα, και κατήγγειλαν τις εκλογές ως παράτυπες, αρνούμενα να αποδεχθούν τα αποτελέσματα.

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| Δημοκρατικό Κόμμα των Σοσιαλιστών | 158.490 | 41,41 | 36 | +3 |
| Δημοκρατικό Μέτωπο | 77.784 | 20,32 | 18 | –2 |
| Συνασπισμός Κλειδί | 42.295 | 11,05 | 9 | 0 |
| Δημοκρατικό Μαυροβούνιο | 38.327 | 10,01 | 8 | Νέο |
| Σοσιαλδημοκρατικό Κόμμα | 20.011 | 5,23 | 4 | –2 |
| Σοσιαλδημοκράτες | 12.472 | 3,26 | 2 | Νέο |
| Κόμμα Μουσουλμάνων της Βοσνίας | 12.089 | 3,16 | 2 | –1 |
| Θετικό Μαυροβούνιο | 5.062 | 1,32 | 0 | –7 |
| Αλβανοί Αποφασιστικά | 4.854 | 1,27 | 1 | 0 |
| Αλβανικός Συνασπισμός | 3.394 | 0,89 | 0 | -1 |
| Κροατική Πολιτική Πρωτοβουλία | 1.801 | 0,47 | 1 | 0 |
| Δημοκρατικός Συνασπισμός των Αλβανών | 1.542 | 0,40 | 0 | Νέο |
| Κόμμα Σέρβων | 1.201 | 0,31 | 0 | Νέο |
| Δημοκρατική Κοινότητα Βόσνιων Μουσουλμάνων του Μαυροβουνίου | 1.140 | 0,30 | 0 | Νέο |
| Εναλλακτικό Μαυροβούνιο | 878 | 0,23 | 0 | Νέο |
| Κόμμα των Σέρβων Ριζοσπαστών | 693 | 0,18 | 0 | 0 |
| Κόμμα των Συνταξιούχων, Αναπήρων και Κοινωνικής Δικαιοσύνης | 672 | 0,18 | 0 | 0 |
| Άκυρα/λευκά ψηφοδέλτια | 5.513 | – | – | – |
| **Σύνολο** | **388.220** | **100** | **81** | **0** |
| Εγγεγραμμένοι ψηφοφόροι/συμμετοχή | 528.817 | 73,41 | – | – |
| Πηγή: DIK |

### Κατανομή ψήφων ανά κόμμα


| κατανομή ψήφων |
| --- |
|  |  |  |  |  |
| DPS-LP |    | 41.41% |
| DF |    | 20.32% |
| Συνασπισμός Κλειδί |    | 11.05% |
| DCG |    | 10.01% |
| SDP |    | 5.23% |
| SD |    | 3.26% |
| BS |    | 3.16% |
| Λοιπά |    | 5.56% |

### Έδρες


|  |  |
| --- | --- |
| Κυβέρνηση (42)        
  DPS-LP  (36)
  SD  (2)
  BS  (2)
  AO  (1)
  HGI  (1) | Αντιπολίτευση (39)
  DF  (18)
  Ključ (9)
  DCG (8)
  SDP (4) |

Επακόλουθα
----------

Μετά τα γεγονότα που συνόδευσαν  τις εκλογές, όλη η αντιπολίτευση ξεκίνησε ένα συλλογικό μποϊκοτάζ όλων των κοινοβουλευτικών συνεδριάσεων. Ως τον Ιανουάριο του 2017, 39 από τους 81 βουλευτές είχαν μποϊκοτάρει το κοινοβούλιο, ζητώντας να διεξαχθούν νέες εκλογές όχι αργότερα από το 2018, οπότε αναμένεται να διενεργηθούν οι επόμενες προεδρικές εκλογές.

Παραπομπές
----------

1. ↑  Electoral system IPU
2. ↑  Demokratska srpska stranka pristupila Demokratskom frontu Αρχειοθετήθηκε 2016-11-08 στο Wayback Machine. Vijesti, 31-8-2016
3. ↑  Komunisti se pridružili DF-u Αρχειοθετήθηκε 2016-09-15 στο Wayback Machine. RTCG, 3-8-2016
4. ↑  KOALICIJA DEMOSA SNP-A I URA USAGLASILA VIZUELNI IDENTITET Αρχειοθετήθηκε 2017-07-28 στο Wayback Machine. Vijesti, 8 September 2016
5. ↑  Odlučeno: SNP, Demos i URA u koaliciji Αρχειοθετήθηκε 2017-07-28 στο Wayback Machine. Vijesti, 31-8-2016
6. ↑  Na listi DPS-a i dva predstavnika Liberalne partije Αρχειοθετήθηκε 2016-11-13 στο Wayback Machine. Vijesti, 8-9-2016
7. ↑  «Case "Coup d'etat" and Đukanović's "old recipe"». .
8. ↑  «Montenegro prosecutor Katnić: Russian nationalists behind alleged coup plot». .
9. ↑  «Common decision: Opposition does not recognise election results». Αρχειοθετήθηκε από το πρωτότυπο στις 2016-11-14.. Ανακτήθηκε στις 2017-03-22.